Z A P I S N I K
 
6. sjednice Vijeća Mjesnog odbora Mlinovi,
održane u četvrtak 25. studenoga 2021.
u MO Mlinovi, Jahorinska 5,
s početkom u 18.00 sati  
 

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Zlatko Domljan, član Vijeća
Gordan Vergles, član Vijeća
Marko Erdeljac, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća MO Mlinovi konstatira da je na sjednici prisutno 5 od 5 članova Vijeća, te otvara 6. sjednicu.
             Predsjednik Vijeća MO Mlinovi daje na glasanje predloženi dnevni red 6. sjednice koji je jednoglasno prihvaćen.  
             Izvješće sa dežurstava četvrtkom od 18:00 - 19:00 sati u periodu 28. listopada do 25. studenoga- nije bilo interesa.
             Sjednica se održava u sobi za dežurstva sukladno preporukama Nacionalnog stožera.  

 
DNEVNI RED:

1. Usvajanje zapisnika 5. sjednice MO Mlinovi
1. Osvrt na zbivanja od zadnje sjednice
1. Tekuća problematika 

1) Usvajanje zapisnika s 5. sjednice VMO Mlinovi
             Predsjednik Vijeća MO Mlinovi daje na glasanje zapisnik 5. sjednice koji je jednoglasno prihvaćen.

2) Osvrt na zbivanja od zadnje sjednice

Predsjednik Sendi Numan izvještava nazočne o rješavanu problematike treptanja ulične rasvjete na lokaciji Lovćenska ulica 14.

Predsjednik Sendi Numan izvještava nazočne o rješavanu problematike neispravne sprave na dječjem igralištu preko puta Spara. 

Predsjednik Sendi Numan izvještava nazočne o očitovanju Gradskog ureda u vezi zahtjeva da se stabla uz Šumske stube skrate zbog ugroze. Ne mogu reagirati bez suglasnosti vlasnika jer se radi o drveću na privatnom zemljištu u vlasništvu g. Pošteka.

Predsjednik Sendi Numan izvještava nazočne o problematici parkiranja na pločniku na početku Mosorskih stuba uvijek istog auta čime se blokira pristup istima. Komunalni redar je izašao na očevid ali nije zatekao parkirani auto. Potrebno je kontaktirati vlasnika auta koji je parkiran na tom mjestu i upozoriti ga da se tu ne parkira.
  
Predsjednik Sendi Numan izvještava nazočne da je novi korisnik dobio ključ i da je od subote započeo sa održavanjem satova suvremenog plesa i pokreta za odrasle. 

Predsjednik Sendi Numan izvijestio je nazočne da su ga kontaktirali stanovnici Bitorajske ulice u vezi hitnog rješavanja dugogodišnje problematike. VMO Mlinovi traži: - da nadležne službe Grada izađu na teren na izvid - povratnu informaciju od GČ u kojoj je fazi izrada projekta za Bitorajsku ulicu, - po završetku izrade projekta da se isti dostavi VMO Mlinovi na uvid.


3) Tekuća problematika 

Predsjednik Sendi Numan predlaže da se ponovo zatraži od GČ povratna informacija po pitanju očitovanja stručnih službi oko zahtjeva VMO Mlinovi o zatvaranja produžetka Alanskih stuba (koji povezuje Lovćensku i Jahorinsku ulicu) za promet motornim vozilima. VMO Mlinovi traži povratnu informaciju od GČ po pitanju očitovanja stručnih službi Grada.

Vijećnik Marko Erdeljac izvijestio je nazočne da ga je kontaktirao jedan od stanovnika uz Snježničke stube koji su nezadovoljni situacijom da su obustavljeni radovi na sanaciji stuba i traže završetak istih što prije. VMO Mlinovi traži da se očituju stručne službe Grada u kojoj je fazi izrada projekta za sanaciju Snježničkih stuba te da li je projekt promijenjen u javni put uz izmjenu svih instalacija, ne više u trupu stuba, već javnog puta kako je VMO Mlinovi tražilo. VMO Mlinovi traži projekt na uvid kao i prioritetno rješavanje. 

Vijećnik Marko Erdeljac izvijestio je nazočne da ga je zvao g. Buljat u vezi realizacije preimenovanja Šumskih stuba u stube Ivana Buljata. VMO Mlinovi traži povratnu informaciju od GČ po pitanju zatraženog preimenovanja stuba.  

            Sjednica je završena u 18:58 sati.

Klasa: 026-02/21-002/2119
Urbroj: 251-06-11-203-21-2
U Zagrebu, 25. studenoga 2021.

Zapisnik sastavila:
	Silva Vresk, potpredsjednica Vijeća   

                                                                                  
	    


                                                                                                     Predsjednik Vijeća
                                                                                                Mjesnog odbora Mlinovi
                                                                                                       Sandi Numan
1

